b'\n_START_ARTICLE_\nS.M.A.R.T.\n_START_SECTION_\nAjalugu ja eelk\xc3\xa4ijad\n_START_PARAGRAPH_\nEsimese k\xc3\xb5vaketta j\xc3\xa4lgimise s\xc3\xbcsteemi l\xc3\xb5i 1992. aastal firma IBM; see oli IBM 9337 kettatahvlite sees. Hiljem nimetati seda ennustatavaks t\xc3\xb5rkeanal\xc3\xbc\xc3\xbcsiks (inglise keeles "Predictive Failure Analysis"). See m\xc3\xb5\xc3\xb5tis kettaseadme heaolu parameetreid ja m\xc3\xb5\xc3\xb5tis neid ketta p\xc3\xbcsivara piires. Kommunikatsioon f\xc3\xbc\xc3\xbcsilise \xc3\xbcksuse ja j\xc3\xa4lgimistarkvara vahel oli piiratud, nimelt binaarne: andis teada kas "seade on korras" v\xc3\xb5i "seade l\xc3\xa4heb t\xc3\xb5en\xc3\xa4oliselt varsti katki."_NEWLINE_Hiljem, teine variant, millele anti nimeks IntelliSade, loodi arvutitootja Compaqi ja k\xc3\xb5vakettatootjate Seagate, Quantum ja Conneri poolt koost\xc3\xb6\xc3\xb6 tulemusena. Kettadraivid m\xc3\xb5\xc3\xb5tsid ketta "heaolu parameetreid" ja v\xc3\xa4\xc3\xa4rtused kanti \xc3\xbcle operatsioonis\xc3\xbcsteemi ning kasutaja j\xc3\xa4lgimistarkvarasse. Iga kettadraivi tarnija sai otsustada, millised parameetrid kaasata j\xc3\xa4lgimisse ja millised nende l\xc3\xa4ved peaksid olema._NEWLINE_Compaq saatis oma teostuse Small Form Factori komiteesse, et idee l\xc3\xa4heks rakendusse juba 1995. aastal. Seda ideed toetasid Compaqi koost\xc3\xb6\xc3\xb6partnerid Seagate, Quantom ja Conner, samuti ka IBM ja Western Digital, millel polnud veel endal t\xc3\xb5rke ennustuss\xc3\xbcsteemi sel ajal. Komitee valis IntelliSafe\'i meetodi, kuna see toetas k\xc3\xb5ige enam paindlikkust. Seej\xc3\xa4rel saadud \xc3\xbchiselt v\xc3\xa4lja t\xc3\xb6\xc3\xb6tatud standardi nimeks saigi S.M.A.R.T.\n_START_SECTION_\nTagatud informatsioon\n_START_PARAGRAPH_\nK\xc3\xb5ige algelisem informatsioon, mida S.M.A.R.T. annab, on selle staatus. See n\xc3\xa4itab kahte v\xc3\xa4\xc3\xa4rtust: "l\xc3\xa4vi pole \xc3\xbcletatud" ja "l\xc3\xa4vi \xc3\xbcletatud". Tihti neid n\xc3\xa4idatakse tavaliselt nii: "k\xc3\xb5vaketas on korras" ja "k\xc3\xb5vaketta t\xc3\xb5rge." "L\xc3\xa4vi \xc3\xbcletatud" annab teada, et on \xc3\xbcsna k\xc3\xb5rge t\xc3\xb5en\xc3\xa4olisus, et k\xc3\xb5vaketas annab tulevikus kindlasti otsad. Ennustatav t\xc3\xb5rge v\xc3\xb5ib olla katastroofiline v\xc3\xb5i v\xc3\xa4iksem (n\xc3\xa4iteks ei saa andmeid kirjutada teatud sektoritele v\xc3\xb5i on oluliselt aeglasem t\xc3\xb6\xc3\xb6kiirus v\xc3\xb5rreldes tootja deklareeritud miinimumiga.)_NEWLINE_S.M.A.R.T.i staatus ei anna ilmtingimata teada draivi mineviku ja oleviku vastupidavusest. Kui k\xc3\xb5vaketas on juba katastroofiliselt katki l\xc3\xa4inud, siis staatus v\xc3\xb5ib olla juurdep\xc3\xa4\xc3\xa4smatu. Teine variant on, et kui draiv on juba minevikus probleeme kohanud, kuid sensorid enam ei tuvasta mingeid probleeme, siis staatus n\xc3\xa4itab hoopiski, et k\xc3\xb5vakettaga on korras._NEWLINE_M\xc3\xb5ne sektori lugemise v\xc3\xb5imetus ei pruugi alati t\xc3\xa4hendada seda, et k\xc3\xb5vakettadraiv hakkab niipea katki minema. \xc3\x9cks v\xc3\xb5imalus on, et lugematud sektorid luuakse siis, samal ajal mil draiv t\xc3\xb6\xc3\xb6tab korralikult, kui andmete kirjutamisel kogeb draiv j\xc3\xa4rsku voolukaotust. Samuti, isegi sel juhul, kui ketast on f\xc3\xbc\xc3\xbcsiliselt kahjustatud \xc3\xbches kindlas punktis nii, et see kindel sektor on loetamatu, siis ketas v\xc3\xb5ib kasutada tagavara ruumi kahjustatud ala taastamiseks \xe2\x80\x93 \xc3\xbches\xc3\xb5naga seda sektorit kirjutatakse \xc3\xbcle._NEWLINE_S.M.A.R.T.i draivid v\xc3\xb5ivad valikuliselt s\xc3\xa4ilitada logisid. T\xc3\xb5rkelogi salvestab informatsiooni k\xc3\xb5ige hiljutisematest t\xc3\xb5rgetest, millest ketas on arvutile teada andnud. Logide anal\xc3\xbc\xc3\xbcsimine aitab kindlaks m\xc3\xa4\xc3\xa4rata, kas arvutiprobleemid on seotud k\xc3\xb5vakettaga v\xc3\xb5i p\xc3\xb5hjustavad need hoopis midagi muud._NEWLINE_K\xc3\xb5vakettad, mis v\xc3\xb5tavad kasutusele S.M.A.R.T.i s\xc3\xbcsteemi, v\xc3\xb5ivad valikuliselt kasutusele v\xc3\xb5tta protokollid, nagu n\xc3\xa4iteks enese-proovid v\xc3\xb5i hooldusprotsessid, ning k\xc3\xb5ikide testide tulemusi hoitakse vastavas logis. Enese-proovi protsesse v\xc3\xb5idakse kasutada lugematute sektorite avastamiseks kettal, nii et neid saab taastata varukoopia allikatest (n\xc3\xa4iteks RAIDide puhul teistest ketastest). See aitab v\xc3\xa4hendada andmete l\xc3\xb5plikku kadu.\n_START_SECTION_\nPuudub \xc3\xbchtne t\xc3\xb5lgendus\n_START_PARAGRAPH_\nPaljud emaplaadid n\xc3\xa4itavad hoiatusteadet, kui k\xc3\xb5vaketas hakkab l\xc3\xa4henema t\xc3\xb5rkele. Kuigi t\xc3\xb6\xc3\xb6stusstandard kehtib enamikel k\xc3\xb5vaketaste tootjatel, on ikkagi alles j\xc3\xa4\xc3\xa4nud m\xc3\xb5ned probleemid ja paljud "erainformatsioonid" j\xc3\xa4\xc3\xa4vad siiski tootjate valdusse. Selle tulemusena S.M.A.R.T.i ei pruugita alati \xc3\xb5igesti rakendada paljudel arvutiplatvormidel._NEWLINE_Legaalsest vaatepunktist vaadatult, termin "S.M.A.R.T." viitab ainult signaali meetodile k\xc3\xb5vaketta elektromehaaniliste sensorite ja arvuti vahel. Seega v\xc3\xb5iks arvata, et ketas n\xc3\xb5uab oma tootjate poolt S.M.A.R.T.i paigaldamist isegi siis, kui seda tegelikult pole. Teiste s\xc3\xb5nadega n\xc3\xa4iteks juhul, kui see ei sisalda temperatuurisensorit, mille puhul v\xc3\xb5ib klient eeldadaks, et see on siiski olemas. Veel enam, ekstreemsemal juhul, k\xc3\xb5vaketta tootja v\xc3\xb5iks teoorias toota k\xc3\xb5vaketast, mis sisaldaks sensorit ainult \xc3\xbche f\xc3\xbc\xc3\xbcsikalise atribuudi jaoks ja seej\xc3\xa4rel legaalselt reklaamida toodet kui "S.M.A.R.T.iga \xc3\xbchilduv".\n_START_SECTION_\nN\xc3\xa4htavus v\xc3\xb5\xc3\xb5rs\xc3\xbcsteemidele\n_START_PARAGRAPH_\nS\xc3\xb5ltuvalt sellest, millist kasutajaliidest kasutatakse, m\xc3\xb5ned S.M.A.R.T.iga \xc3\xbchendatud emaplaadid ja mitmed seotud tarkvarad ei pruugi teatud S.M.A.R.T.-v\xc3\xb5imeliste ketastega suhelda. N\xc3\xa4iteks v\xc3\xa4hesed v\xc3\xa4lised k\xc3\xb5vakettad, nimelt \xc3\xbchendatud kas USB v\xc3\xb5i Firewire\'iga, saadavad korrektselt S.M.A.R.T.ile andmeid l\xc3\xa4bi nende kasutajaliideste. \xc3\x9clej\xc3\xa4\xc3\xa4nud mooduste puhul k\xc3\xb5vaketta \xc3\xbchendamisega (SCSI, Fibre Channel, ATA, SATA, SAS, SSA ja nii edasi) on raske ennustada, kas S.M.A.R.T.i ettekanded funktsioneerivad ikka korrektselt antud s\xc3\xbcsteemis._NEWLINE_Isegi koos k\xc3\xb5vaketta ja kasutajaliidesega, mis rakendab spetsifikatsiooni, arvuti operatsioonis\xc3\xbcsteem ei pruugi n\xc3\xa4ha S.M.A.R.T.i s\xc3\xbcsteemi, sest ketas ja kasutajaliides on kokku surutud alumises kihis. N\xc3\xa4iteks, nad v\xc3\xb5ivad olla osa RAIDi alas\xc3\xbcsteemis, mille puhul RAIDi juhtseade n\xc3\xa4eb S.M.A.R.T.-v\xc3\xb5imelist ketast, kuid peaarvuti n\xc3\xa4eb ainult RAIDi juhtseadme poolt genereeritud loogilist infohulka._NEWLINE_Paljud programmid, mis on loodud j\xc3\xa4lgima ja ette kandma S.M.A.R.T.i andmeid, funktsioneerivad ainult administraatori kasutaja all Windowsi platvormil. Praegu S.M.A.R.T.i paigaldavad tootjad individuaalselt, kuid k\xc3\xb5ik aspektid ei pruugi olla \xc3\xbchilduvad.\n_START_SECTION_\nATA S.M.A.R.T. atribuudid\n_START_PARAGRAPH_\nIga k\xc3\xb5vakettatootja paneb paika kindla hulga atribuute. Igal atribuudil on toores v\xc3\xa4\xc3\xa4rtus, mille t\xc3\xa4hendus on t\xc3\xa4ielikult tootjate v\xc3\xa4lja m\xc3\xb5eldud (v\xc3\xb5ib vastanduda loendarvuna v\xc3\xb5i f\xc3\xbc\xc3\xbcsikalise \xc3\xbcksusena, n\xc3\xa4iteks Celsiuse kraad v\xc3\xb5i sekund), normaliseeritud v\xc3\xa4\xc3\xa4rtus, mis on arvuvahemikus 1\xe2\x80\x93253 (sel juhul 1 on halvim n\xc3\xa4it ja 253 n\xc3\xa4itab parimat tulemust), ja halvim v\xc3\xa4\xc3\xa4rtus, mis esindab k\xc3\xb5ige madalamat v\xc3\xa4\xc3\xa4rtust. S\xc3\xb5ltuvalt tootjast v\xc3\xb5idakse v\xc3\xa4\xc3\xa4rtusi 100 v\xc3\xb5i 200 pidada esialgseks normaliseeritud v\xc3\xa4\xc3\xa4rtuseks._NEWLINE_Tootjate nimekiri, mis on kasutusele v\xc3\xb5tnud v\xc3\xa4hemalt \xc3\xbche S.M.A.R.T.i atribuudi erinevatesse toodetesse:_NEWLINE_Samsung, Seagate, IBM (Hitachi), Fujitsu, Maxtor, Toshiba, Intel, Western Digital ja ExcelStor Technology.\n_START_SECTION_\nL\xc3\xa4ve\xc3\xbcletamistingimus\n_START_PARAGRAPH_\nInglise keeles "Threshold Exceeds Condition" (TEC) on hinnanguline aeg, mil k\xc3\xb5vaketta statistika atribuut j\xc3\xb5uab kriitilise l\xc3\xa4veni. Kui tarkvara Drive Health annab teada "l\xc3\xa4himast T.E.C.ist," siis seda peaks v\xc3\xb5tma kui eesolevat t\xc3\xb5rke aega. M\xc3\xb5nel juhul v\xc3\xb5ib juhtuda, et aega ei anta ja ketas t\xc3\xb6\xc3\xb6tab hoopis ilma t\xc3\xb5rgeteta._NEWLINE_Aja ennustamise puhul ketas j\xc3\xa4litab, millise kiirusega atribuudid muutuvad. Siinkohal paluks meeles pidada, et T.E.C.i ajad on siiski hinnangulised; k\xc3\xb5vaketas v\xc3\xb5ib sellegipoolest katki minna palju varem v\xc3\xb5i palju hiljem.'